**ИНСТРУКТАЖ ЗА УЧЕНИКА**

**за националното външно оценяване (НВО) в края на Х клас за компонента „Говорене“ по чужд език през учебната 2022 – 2023** **година**

Ученикът се явява на определеното място в определеното време с документ за самоличност съгласно утвърдения със заповед на директора на училището график за провеждане на устния изпит.

1. Учениците влизат по двама в залата за провеждане на изпита (с изключение на случаите, в които директорът на училището е взел друго решение).
2. Получават от квестора задачите за устен изпит и по един празен лист, подпечатан с печата на училището.
3. Учениците имат на разположение определено време за самостоятелна подготовка, както следва: за ниво В1/В1.1 – 15 мин., за ниво А2 – 7 мин. и за ниво А1 – 5 мин. Времето за изпълнението на задачите пред комисията е следното: за ниво В1/В1.1 – общо 10 мин. (за първа задача 4 минути, за втора задача 6 мин.), за ниво А2 – общо 8 мин. (за първа задача 3 минути, за втора задача 5 мин.) и за ниво А1 – 6 мин.
4. Във времето за самостоятелна подготовка имат право да водят записки върху предварително получения от квестора лист.
5. Не шумят и не извършват действия, които нарушават нормалното протичане на изпита.
6. Не използват мобилни телефони или други технически средства за комуникация, не комуникират по време на подготовката.
7. В случай на констатирано нарушение на изискванията в този инструктаж се съставя протокол, в който се описва видът на нарушението и ученикът напуска залата.
8. След приключване на изпита ученикът предава на квестора листа за водене на бележки и се подписва в протокола за дежурство при провеждане на писмен изпит.